《鹿门寺怀庞德公》
明代·林光

鹿门风致念经旬，几度怀贤欲访频。陇上辍耕闻好语，山中遗迹问何人。

翠微夜雨来僧閤，红烛深杯话隐沦。多少英雄争战事，襄阳耆旧却输君。

作者简介：广东东莞人，字缉熙。成化元年举人。通经史，得吴澄论学诸书，读之大喜。中举后，从陈献章学。初为平湖教谕，官至襄王府左长史。